કચ્છ ભૌગોલિક અને માનવીય તાસીરની રીતે સાવ જુદો જ પ્રદેશ છે. એટલે કચ્છના પરિવેશની વાર્તા, તેમાંય ગામડાની વાર્તા લખવાનું ગમે છે. કચ્છમાં બોલાતી ગુજરાતી ભાષા લગભગ શાસ્ત્રીય (શુદ્ધ) છે અને કચ્છની કોઈ પ્રાદેશિક ગુજરાતી ન હોવાથી ગ્રામિણ પાત્રોની ભાષા વાર્તામાં પડકાર ઊભો કરે છે. એ કારણે વાર્તામાં સૂક્ષ્મ નિરીક્ષણો અનિવાર્ય બની રહે છે અને આટલું કર્યા પછી જ કચ્છની વાર્તા સક્ષમ બની શકે તેમ છે.